Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ČITANJE S RAZUMIJEVANJEM – PRKOSNI SNJEGOVIĆ

Ove zime nam je snijeg dugo ostao u gostima. Pahuljice su se igrale, primale za ruke uporno putujući od oblaka do zemlje. Zabijelile su i gradove i sela. Udomaćile se na dječjim kapama, rukavicama, šalovima i čizmama. Zimski praznici su bili gotovi, ali radost zbog dolaska snijega tek je bila počela.

Učiteljica 3. razreda odlučila je sat tjelesne i zdravstvene kulture provesti na snijegu. Dječaci su se grudali, a djevojčice spuštale niz omanju hrpu snijega koju je domar izgradio čisteći ulaz škole. Dosjetljivi Franco pronašao je čepove boca za oči snjegoviću, a Dorijan napukle grane za ruke. Paula i Tea su od grude snijega napravile tijelo snjegoviću, a Viktoria glavu. Petra mu je poklonila stari šal, a Lana kosu pomoću grančica bora. Od Lovre je dobio nos, a Lea mu je nacrtala usta. Svi su mu se divili i zadovoljno otišli kućama radujući se domaćinu koji će ih sutra dočekati pred školom.

No, prevarili su se. Sutradan ih je dočekala tek velika hrpa snijega slična onoj na kojoj su se klizale djevojčice. Razočaranje ih je obuzelo. Kome je smetao snjegović, oko kojeg su se jučer toliko trudili, da ga je morao srušiti? U samo nekoliko trenutaka njihov dragocjeni trud je bio uništen.

Požurili su požaliti se učiteljici. Franjo je rekao da je to učinio učenik iz susjednog razreda. Učiteljica je iskoristila situaciju da učenici nešto nauče. Drugi put kad oni unište nečije djelo, neka se sjete kako su se osjećali danas.

A snjegović? On ne odustaje! Osvanuo je na drugim mjestima grada prkoseći svima koji ga žele maknuti. Zar ga niste vidjeli u susjedstvu?

Ljiljana Katić

*Odgovori na pitanja punom rečenicom, dopuni rečenicu ili zaokruži je li tvrdnja istinita.*

1. Tko je ove zime dugo ostao u gostima? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Pahuljice su se \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ za ruke uporno \_\_\_\_\_\_\_\_\_\_

 od oblaka do zemlje.

3. Pahuljice su se udomaćile na:

a) maramama, b) čizmama, c) kapama, d) sandalama.

4. Zimski praznici su tek počeli. DA – NE

5. Pronađi u tekstu rečenicu koja govori što su radili dječaci, a što djevojčice i prepiši

je. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Tko je pronašao oči snjegoviću? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Dorijan je napravio ruke snjegoviću od:

1. starog šala, b) napukle metle,

c) gruda snijega, d) napuklih grana.

8. Djeca su sutradan pronašla snjegovića ispred škole. DA – NE

9. Prepiši rečenicu koja govori što ih je dočekalo sutradan. \_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. U samo nekoliko \_\_\_\_\_\_\_\_\_\_\_\_\_\_ njihov \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 je bio uništen.

11. Učenici su se požalili učiteljici zbog srušenog snjegovića. DA – NE

12. Snjegović je:

a) odustao, b) pojavio se u susjedstvu, c) osvanuo na drugim mjestima grada.

13. Objasni kako je snjegović postao prkosan. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Jesi li vidio/vidjela snjegovića u susjedstvu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15. Što si naučio/naučila iz ove priče?

1. Nakon prvog neuspjeha treba odustati.
2. Poštuj tuđi trud.
3. Glavu nemaš samo za frizuru.

16. Kako si se ti radovao/radovala snijegu ove godine? \_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_